O‘zbekiston va Turkmaniston prezidentlarining muzokaralari boshlandi

«Avaza» milliy sayyohlik zonasida O‘zbekiston Prezidenti Shavkat Mirziyoyev va Turkmaniston Prezidenti Gurbanguli Berdimuhamedov o‘rtasida muzokaralar boshlandi. Bu haqda Turkmaniston davlat axborot agentligi xabar berdi.
Maxsus marosimdan so‘ng, davlat rahbarlari «yakkama-yakka» shaklida muzokaralar o‘tkazmoqda.
O‘zbekiston-Turkmaniston oliy darajadagi uchrashuvi kun tartibiga ikki qo‘shni davlat o‘rtasida savdo-iqtisodiy va madaniy-gumanitar sohalardagi hamkorlikni rivojlantirish masalalari qo‘yilgan.
Shuningdek, prezidentlar mintaqaviy va xalqaro siyosat masalalarini muhokama etishadi.
O‘zbekiston va Turkmaniston prezidentlari uchrashuvi yakuni bo‘yicha ikki tomonlama hujjatlar to‘plamini imzolash rejalashtirilgan.